alexandrainst/scandi-wiki huggingface dataset:
Det är dit vi ska

«Det är dit vi ska» (svensk for Det er dit me skal) var det svenske bidraget i Junior Eurovision Song Contest 2013 i Kiev i Ukraina, framført på svensk av Eliias. Songen er skriven av Elias Elffors Elfström. 

«Det är dit vi ska» vart vald ut som eitt av åtte bidrag i Lilla Melodifestivalen 2013, den svenske uttakinga til Junior Eurovision Song Contest 2013. Bidraget vart framført på svensk av Eliias. Ein jury røysta bidraget fram som vinnar av tevlinga.

Etter sigeren i Lilla Melodifestivalen 2013, vart «Det är dit vi ska» det svenske bidraget i Junior Eurovision Song Contest 2013.

Kjelder
 

Junior Eurovision Song Contest 2013-songar
Svenskspråklege Junior Eurovision Song Contest-songar
Svenske Junior Eurovision Song Contest-songar
Elias Elffors Elfström

Elias Elffors Elfström () er ein svensk songar, , òg kjend under artistnamnet Eliias.

Eurovision

Lilla Melodifestivalen 2013
Eliias deltok med songen «Det är dit vi ska» i Lilla Melodifestivalen 2013, den svenske uttakinga til Junior Eurovision Song Contest 2013 i Kiev i Ukraina. Bidraget vart framført på svensk, og ein jury røysta bidraget fram som vinnar av tevlinga.

Junior Eurovision Song Contest 2013
Etter sigeren i Lilla Melodifestivalen 2013, vil «Det är dit vi ska» vere det svenske bidraget i Junior Eurovision Song Contest 2013. Bidraget vil verte framført på svensk av Eliias.

Kjelder
 

Svenske songarar
Junior Eurovision Song Contest 2013-deltakarar
Svenske Junior Eurovision Song Contest-deltakarar
Junior Eurovision Song Contest 2013-låtskrivarar
Svenske Junior Eurovision Song Contest-låtskrivarar
Planck-einingar

Planck-einingar er måleiningar for lengd, tid og masse danna av kombinasjonar av Planck-konstanten, ℏ, Newtons gravitasjonskonstant, λ, og lysfarten i vakuum, c. 

<noinclude>

Kjelder

Naturlege einingar
Max Planck
Prandtl-tal

Prandtl-tal med symbol Pr er eit karakteristisk tal ved utrekning av varmeoverføring i fluid. Det er lik ν/a, der ν er kinematisk viskositet og a er termisk diffusivitet.

Kjelder 

Prandtl-tall. (14. februar 2009). I Store norske leksikon. Henta 16. november 2013.

Konveksjon
Væskedynamikk
Dimensjonslause tal i væskedynamikk
Dimensjonslause tal i termodynamikk
Parasang

Parasang er ei gammal persisk måleining lengd og svarar til iranske persakh eller fersakh, av persarkongen Darius rekna som lik ein kvart dagsmarsj. Eininga vart brukt av greske forfattarar om persiske tilhøve, til dømes av Xenofon frå Anabasis, og er i hellensk litteratur lik 30 stadium eller 5,7 km. 

I nyare tid er 1 parasang sett lik 6000 guz eller 6,24 km. Etter at metersystemet vart innført i Iran vart fersakh nytta som nemning på 10 km.

Kjelder 
Holtebekk, Trygve. (2009, 14. februar). Parasang. I Store norske leksikon. Henta 16. november 2013 frå http://snl.no/parasang.

Måleiningar for lengd
Gamle måleiningar
Ord av persisk opphav
Passbit

Ein passbit er ein nøyaktig handsama og herda stålbit som vert nytta til justering av instrument for lengdemåling. Passbitane har parallelle endeflater med nøyaktig utmålt avstand, og er så godt polerte at dei festar saman. For dei mest nøyaktige vert lengda gjeve i μm (mikrometer) med ein maksimal feil på 0,05 μm. Ein ordnar passbitane i seriar av bitar med ulik lengd slik at ein ved kombinasjon kan oppnå den lengda ein måtte ynskja frå 0,5 mm og med ei nøysemd på 1 μm ved 100 mm. Dei første nøyaktige passbitseriane vart konstruerte av den svenske oppfinnaren Carl Edvard Johansson, og passbitar blir difor ofte kalla Johanssons kombinasjonsmålarar eller Johanssons kalibrar.

Sjå også 
 Parallellkloss
 Rettholt

Kjelder 

Passbiter. (14. februar 2009). I Store norske leksikon. Henta 16. november 2013.

Dimensjonsinstrument
Måleinstrument
Svenske oppfinningar
Dobbelskritt

Dobbelskritt eller passus var ein romersk måleining for lengd. Han var lik 5 pes (fot) eller 1,476 meter. Frå milia passum (1000 passum) stammar lengdeeininga mil.

Kjelder 
Passus: lengdemål. (2009, 14. februar). I Store norske leksikon. Henta 16. november 2013 frå http://snl.no/passus%2Flengdem%C3%A5l.

Måleiningar for lengd
Romerske måleiningar
Peck

Ω er ei gammal britisk og amerikansk måleining for volum, nytta for tørre varer. Eininga har symbolet pk. Ein britisk (imperial) peck er lik 2 gallon eller 9,092 liter, medan ein amerikansk (US) peck er 1/4 bushel eller 8,810 liter.

Kjelder 
Peck. (2009, 14. februar). I Store norske leksikon. Henta 16. november 2013 frå http://snl.no/peck.

Måleiningar for volum
Gamle måleiningar
Britisk standard
Peiling som mengdemåling

Peiling er ein metode å måle ei mengd på. Ved hjelp av ein oppmerka peilestokk kan ein måle mengda (eller høgda) av vatn eller olje i ein tank eller eit rom.

Kjelder 
Peiling: mengdemåling. (2012, 27. september). I Store norske leksikon. Henta 16. november 2013 frå http://snl.no/peiling%2Fmengdem%C3%A5ling.

Målingar
Perch

Perch er ei gammal britisk og amerikansk måleining for lengd, areal og volum. Som lengdeining er perch same som pole og rod og er lik 5,5 yard og er 5,092 meter. Som arealening er han lik 30,25 yards² eller 25,3 m². Som volumeining, særskild nytta for steinblokker, er eininga lik 24,75 ft³ (16 ½ ft × 1 ½ ft × 1 ft).

Kjelder 
Perch. (2009, 14. februar). I Store norske leksikon. Henta 16. november 2013 frå http://snl.no/perch.

Måleiningar for lengd
Måleiningar for areal
Måleiningar for volum
Gamle måleiningar
Britisk standard
Phot

Phot er ei eldre måleining for illuminans med symbol ph. Han vart særleg nytta ved fotografering. Ein phot er 1 lm/cm² = 104 lux.

Kjelder 
Phot. (2009, 14. februar). I Store norske leksikon. Henta 16. november 2013 frå http://snl.no/phot.

Måleiningar for lysstyrke
Fotometriske måleiningar
Odd Lirhus

Odd Lirhus () er ein norsk tidlegare skiskyttar og -trenar frå Voss. Han vart verdsmeister på 20 km i 1978, og fekk året etter VM-sølv på sprintdistansen over 10 km. Lirhus var medlem av Voss Skiskyttarlag.

Aktiv
Under VM i skiskyting 1978 i Hochfilzen gjekk han til topps på normaldistansen 20 km, framom austtyskarane Frank Ullrich og Eberhard Rösch. Året etter tok han under verdsmeisterskapen i Ruhpolding ein sølvmedalje på sprintdistansen 10 km, bak førnemnde Ullrich.

Både i 1978 og 1982 fekk Lirhus VM-sølv med norsk stafettlag, medan han i 1983 fekk ein VM-bronse i same øvinga, før han avslutta med ei sølvmedalje på stafetten under Vinter-OL 1984 i Sarajevo.

Lirhus var frå 2002 til 2006 hovudtrenar for Noregs kvinne-landslag i skiskyting. Han bidrog då mykje til Liv Grete Skjelbreid Poirée si utvikling som skiskyttar, i følgje hennar eiga utsegn.

Kjelder 
Sportsboken, aktuelle årgangar

Bakgrunnsstoff 
 

Norske skiskyttarar
Norske idrettsleiarar
Norske trenarar
Kongepokalvinnarar i skiidrett
Verdsmeistrar i skiskyting
Noregsmeistrar i skiskyting
Olympiske sølvmedaljevinnarar for Noreg
Norske deltakarar under vinter-OL 1980
Skiskyttarar under vinter-OL 1980
Medaljevinnarar under vinter-OL 1984
Norske deltakarar under vinter-OL 1984
Skiskyttarar under vinter-OL 1984
Folk frå Voss
Pied

Pied eller pied de roi, òg kalla parisarfot, er ei gammal fransk måleining for lengd som var i bruk frå Ludvig XIV si tid og fram til 1793. Ei stund etter den franske revolusjonen, frå 1812 til 1837, vart ein pied sett til 1/3 meter. Ein gammal fransk pied var kring 31 cm. 

I den fransktalande delen av Canada nyttar ein pied om britisk foot. I Sveits er ein metrisk pied lik 30 cm. I portugisisktalande land var ein pé ca. 33 cm, medan ein i spansktalande land nytta pie som var ca. 28 cm. Eininga har opphavet sitt i pes som vart nytta i Romarriket som var ca. 29,6 m.

Kjelder 
Pied. (2009, 14. februar). I Store norske leksikon. Henta 16. november 2013 frå http://snl.no/pied.

Måleiningar for lengd
Vitskap og teknologi i Frankrike
Pik

Pik er ei gammal måleining for lengd som vert nytta i dei indre middelhavslanda med ei lengd som har variert frå 45 til 75 cm  etter bruk og stad. I Tyrkia, Libya og Syria var 1 pik lik 68–70 cm som tekstilmål og 71 cm for veglengd, medan han i Hellas var 65–67 cm ved handel og 75 cm for bygningar. På Kypros var han 61 cm og i Egypt var 58 cm.

Kjelder 
Pik. (2009, 14. februar). I Store norske leksikon. Henta 16. november 2013 frå http://snl.no/pik.

Måleiningar for lengd
Gamle måleiningar
Pikul

Pikul er ei gammal austasiatisk måleining frå volum mellom 60 og 65 kg. I nyare tid er eininga standardisert til 60 kg eller 133 1/3 lb (60,48 kg).

Kjelder 
Pikul. (2009, 14. februar). I Store norske leksikon. Henta 16. november 2013 frå http://snl.no/pikul.

Måleiningar for volum
Gamle måleiningar
Tor Svendsberget

Tor Svendsberget () er ein tidlegare skiskyttar fødd i Aust-Torpa. Han tok sølv på 20 km under VM i skiskyting 1970, samt bronse på 20 km i 1973 og 1974. Svensberget representerte Engerdal Sportsklubb og Sjølisand Skytterlag.

Aktiv
Svendsberget vart verdsmeister for juniorar både i 1967 og 1968. Under verdsmeisterskapen 1970 i Östersund fekk han sølv både individuelt, slått av Aleksandr Tikhonov frå Sovjetunionen, og i stafett. Også i 1971 var han med med norske stafettlaget som tok VM-sølv. Svensberget deltok så i vinter-OL 1972 i Sapporo og kom på åttandeplass på 20 km og fjerdeplass på stafetten. Både i 1973 og 1974 fekk han bronsemedaljen på 20 km under verdsmeisterskapen, i høvesvis Lake Placid og Minsk. I dei to meisterskapane fekk han elles VM-sølv og VM-bronse med Noregs stafettlag.

Svendsberget deltok også i vinter-OL 1976 i Innsbruck, der ein niandeplass på 20 km var hans største prestasjon. To år seinare fekk sitt fjerde VM-sølv i stafett, under meisterskapen i Hochfilzen.

Han vart norsk meister i skifeltskyting i 1977.

Kjelder
Denne artikkelen bygger på «Tor Svendsberget» frå ,  den 16. november 2013.  
 

Norske skiskyttarar
Norske deltakarar under vinter-OL 1972
Skiskyttarar under vinter-OL 1972
Norske deltakarar under vinter-OL 1976
Skiskyttarar under vinter-OL 1976
Folk frå Nordre Land
Pint

Pint er ei gammal engelsk måleining for volum med symbol pt. Han er lik 1/8 gallon. I Storbritannia er måleininga berre brukt for væsker. 1 pt = 20 fluid ounce (fl oz) som er 0,568 liter. I USA er eininga for væske 1 lq pt = 16 fl oz = 0,473 liter, for tørre varar 1 dry pt = 1/64 bushel = 0,551 liter. Ein fransk pinte var 0,931 liter, og vart ved innføringa av metersystemet foreslått som namn på liter. Pint tydde opphavleg merke på eit målekar, og ordet er nærskyldt med norsk pel. Pint blir delt i fire gills.

Kjelder 
Pint. (2009, 14. februar). I Store norske leksikon. Henta 16. november 2013 frå http://snl.no/pint.

Måleiningar for volum
Britisk standard
Svenska Hockeyligan

Svenska Hockeyligan (SHL), 1975-2013: Elitserien i ishockey, er namnet på den svenske toppdivisjonen i ishockey for menn.

Svenske meistrar

1976 - Brynäs IF
1977 - Brynäs IF
1978 - Skellefteå AIK
1979 - Modo AIK
1980 - Brynäs IF
1981 - Färjestads BK
1982 - AIK
1983 - Djurgårdens IF
1984 - AIK
1985 - Södertälje SK
1986 - Färjestads BK
1987 - IF Björklöven
1988 - Färjestads BK
1989 - Djurgårdens IF
1990 - Djurgårdens IF
1991 - Djurgårdens IF
1992 - Malmö IF
1993 - Brynäs IF
1994 - Malmö IF
1995 - HV71
1996 - Luleå HF
1997 - Färjestads BK
1998 - Färjestads BK

1999 - Brynäs IF
2000 - Djurgårdens IF
2001 - Djurgårdens IF
2002 - Färjestads BK
2003 - Västra Frölunda HC
2004 - HV71
2005 - Frölunda HC
2006 - Färjestads BK
2007 - Modo Hockey
2008 - HV71
2009 - Färjestads BK
2010 - HV71
2011 - Färjestads BK
2012 - Brynäs IF
2013 - Skellefteå AIK
2014 - Skellefteå AIK
2015 - Växjö Lakers HC
2016 - Västra Frölunda HC
2017 - HV71
2018 - Växjö Lakers HC
2019 - Västra Frölunda HC
2020 - 
2021 - Växjö Lakers Hockey

Bakgrunnsstoff
 SHL.se - SHL

Ishockey i Sverige
Pitometer

Pitometer eller fatmålar er eit instrument til måling av rominnhald i tynner.

Kjelder 
Pitometer. (2009, 14. februar). I Store norske leksikon. Henta 16. november 2013 frå http://snl.no/pitometer.

Måleinstrument
Pletron

Pletron er ein gammal gresk måleining for lengd. Han er lik 100 pedes (gresk fot) som er 30,8 meter. Eit stadion var 6 pletron. Pletron vart òg brukt som måleining for areal, og var lik 950 m².

Kjelder 
Pletron. (2009, 14. februar). I Store norske leksikon. Henta 16. november 2013 frå http://snl.no/pletron.

Måleiningar for lengd
Måleiningar for areal
Gamle måleiningar
Poise

Poise er ei måleining for (dynamisk) viskositet, lik 0,1 N·s/m² = 0,1 Pa·s. Han har symbolet P og vert nytta i CGS-systemet. Han er kalla opp etter den franske legen og fysikaren J. L. M Poiseuille (1799–1869).

Kjelder 
Poise. (2009, 14. februar). I Store norske leksikon. Henta 16. november 2013 frå http://snl.no/poise.

Måleiningar for viskositet
CGS-einingar
Pottle

Pottle er ei gammal engelsk måleining for volum for tørre varer og er lik ½ gallon som er 2,273 liter.

Kjelder 
Pottle. (2009, 14. februar). I Store norske leksikon. Henta 16. november 2013 frå http://snl.no/pottle.

Måleiningar for volum
Britisk standard
Poundal

Poundal er ei britisk måleining for kraft. Symbolet for eininga er pdl. 1 pdl er lik 1 lb·ft/s² = 0,138255 newton.

Kjelder
Poundal. (2009, 14. februar). I Store norske leksikon. Henta 16. november 2013 frå http://snl.no/poundal.

Måleiningar for kraft
Britisk standard
Kjell Søbak

Kjell Søbak () er ein norsk tidlegare skiskyttar, fødd i Bodø. Han var på topp i åra 1981 til 1984, då han vann to sølvmedaljar og ein bronsemedalje med Noregs stafettlag i verdsmeisterskap og olympiske leikar. Han var medlem av Sjølisand Skytterlag.

Aktiv
Søbak vart nummer to i verdscupen i skiskyting for 1981, og vart nummer tre i same turneringa året etter. Begge gongane gjekk sigeren til Frank Ullrich frå Aust-Tyskland.

Søbak var med på Noregs stafettlag som tok sølvmedaljen i VM i skiskyting 1982 i Minsk og bronsemedaljen under verdsmeiterskapen i Antholz i 1983. Under Vinter-OL 1984 i Sarajevo fekk Søbak sølv med det norske stafettlaget, saman med Eirik Kvalfoss, Rolf Storsveen og Odd Lirhus. I dei same vinterleikane kom han på fjerdeplassen på 10 km.

Kjelder
Denne artikkelen bygger på «Kjell Søbak» frå ,  den 16. november 2013.

Bakgrunnsstoff 
 

Norske skiskyttarar
Kongepokalvinnarar i skiskyting
Olympiske sølvmedaljevinnarar for Noreg
Norske deltakarar under vinter-OL 1980
Skiskyttarar under vinter-OL 1980
Medaljevinnarar under vinter-OL 1984
Norske deltakarar under vinter-OL 1984
Skiskyttarar under vinter-OL 1984
Folk frå Bodø
Sigleif Johansen

Arnt Sigleif Johansen () er ein norsk tidlegare skiskyttar frå Tana. Han vann sølvmedaljen på 20 km under VM i skiskyting 1977 i Vingrom og bronsemedaljen i same øvinga under VM 1979 i Ruhpolding, samt VM-sølv i stafett i 1978. Individuelt vann han fire noregsmeisterskap i tida 1976-81.

Aktiv
Johansen deltok i sitt fyrste verdsmeisterskap i skiskyting i 1975, og hamna langt nede på resultatlistene. Han fekk ikkje plass i OL-troppen 1976. Seinare i sesongen vann han likevel begge dei indivielle tevlingane under noregsmeisterskapen i Melhus. I 1977 vann han sølvmedaljen på 20 km under verdsmeisterskapen i Vingrom, berre slått av Heikki Ikola frå Finland. Året etter gjekk han på norske stafettlaget som tok sølv under VM 1978 i Hochfilzen, dei andre på laget var Odd Lirhus, Roar Nilsen og Tor Svendsberget. På 10 km i same meisterskapen kom han på femteplassen. Under VM i skiskyting 1979 i tyske Ruhpolding vann Johansen bronsemedaljen på 20 km, bakom verdsmeisteren Klaus Siebert frå DDR og Aleksandr Tikhonov frå Sovjetunionen. Johansen deltok i dei olympiske vinterleikane 1980 i Lake Placid, men utan å vinne nokon medalje.

Kjelder 
Denne artikkelen bygger på «Sigleif Johansen» frå ,  den 16. november 2013.

Bakgrunnsstoff 
 

Norske skiskyttarar
Noregsmeistrar i skiskyting
Kongepokalvinnarar i skiskyting
Norske deltakarar under vinter-OL 1980
Skiskyttarar under vinter-OL 1980
Folk frå Tana
Poundforce

Poundforce er ei britisk måleining for kraft. Han er lik tyngda av ein masse på eit pound (lb), som vil sei 9,80665 lb m/s² eller 4,44822 newton. Eininga har symbolet lbf.

Kjelder 
Poundforce. (2009, 14. februar). I Store norske leksikon. Henta 16. november 2013 frå http://snl.no/poundforce.

Måleiningar for kraft
Britisk standard
Jon Åge Tyldum

Jon Åge Tyldum () er ein tidlegare skiskyttar frå Snåsa. Han vann verdscupen i skiskyting i 1992 og 1995. Under VM 1993 tok han sølvmedaljen på 10 km, og sidan ein medalje av same valør på 20 km under VM 1995 i Antholz. I den sistnemnde meisterskapen vann han VM-gull med Noreg i lagtevlinga, elles fekk han to VM-sølv i lagtevlingar og ein i stafett, samt ein bronse i stafett. Pål Tyldum er farbror hans.

Aktiv
Tyldum fekk sine fyrste VM-medaljar under VM i skiskyting 1991 i Lahti. I lagtevlinga gjekk han saman med Sverre Istad, Frode Løberg og Ivar Ulekleiv Noreg inn til sølv, før han seinare i meisterskapen gjekk tredjeetappen for Noregs bronsevinnande lag, som elles bestod av Geir Einang, Eirik Kvalfoss og Gisle Fenne. Tyldum var den jamnaste skiskyttaren i verda i OL-sesongen 1992 og vann verdscupen i skiskyting. Han lukkast derimot ikkje i vinter-OL i Albertville, men fekk på tampen av sesongen VM-sølv i lagtevlinga i Novosibirsk, dei andre på laget var Gisle Fenne, Sylfest Glimsdal og Frode Løberg.

Tyldum tok i 1993 VM-sølv på 10 km, bakom Mark Kirchner som representerte Tyskland. To år seinare sikra Tyldum seg i Antholz eit nytt individuelt VM-sølv, men då på 20 km. I same meisterskapen vart han verdsmeister med Noregs firemannslag i lagtevlinga; Frode Andresen, Dag Bjørndalen og Halvard Hanevold var dei andre på meisterlaget. Tyldum gjekk også til topps i verdscupen i skiskyting 1995, framom italienarane Patrick Favre og Wilfried Pallhuber.

Under VM i skiskyting 1997 fekk Tyldum sin sjuande og siste VM-medalje, då han gjekk andre etappen for Noreg på stafetten. Egil Gjelland gjekk den fyrste etappen, medan brørne Dag og Ole Einar Bjørndalen avslutta etter Tyldum, og yngstemann Bjørndalen syrgde for at det vart norske sølvgutar.

Tyldum la opp som skiskyttar i 1998.

Kjelder
Denne artikkelen bygger på «Jon Åge Tyldum» frå ,  den 16. november 2013.  
 

Norske skiskyttarar
Folk frå Snåsa
Norske deltakarar under vinter-OL 1992
Norske deltakarar under vinter-OL 1994
Ola Wærhaug

Ola Wærhaug () er ein tidlegare skiskyttar frå Skedsmo. Han vart verdsmeister i skiskyting 1967 i Altenberg med Noregs lag på 4 x 7,5 km stafett.

Aktiv 
Under VM i skiskyting 1965, avvikla i Elverum, vart Wærhaug nummer fire på 20 km. Saman med Olav Jordet, Ragnar Tveiten og Ivar Nordkil utgjorde han i same meisterskapen det norske laget som vann den uoffiselle VM-tevlinga over 4x7,5 km stafett. Året etter kom tevlingsforma stafett med på det offisielle VM-prgrammet.

Høgdepunktet for skiskyttaren Wærhaug kom under verdsmeisterskapen i skiskyting 1967 i Altenberg. Han gjekk då startetappen for det norske stafettlaget som sikra seg gullmedaljane, dei andre på vinnarlaget var Olav Jordet, Jon Istad og Ragnar Tveiten.

Wærhaug deltok i dei olympiske vinterleikane 1960 i Squaw Valley, 1964 i Innsbruck og 1968 i Grenoble. Under leikane i 1968 vann han ein olympisk sølvmedalje i stafett, saman med Olav Jordet, Magnar Solberg og Jon Istad.

Kjelder
Denne artikkelen bygger på «Ola Wærhaug» frå ,  den 16. november 2013.  
 

Norske skiskyttarar
Verdsmeistrar i skiskyting
Olympiske sølvmedaljevinnarar for Noreg
Norske deltakarar under vinter-OL 1960
Skiskyttarar under vinter-OL 1960
Norske deltakarar under vinter-OL 1964
Skiskyttarar under vinter-OL 1964
Medaljevinnarar under vinter-OL 1968
Norske deltakarar under vinter-OL 1968
Skiskyttarar under vinter-OL 1968
Folk frå Skedsmo
Probervekt

Probervekt er ei eldre måleining for masse nytta til å gje lødigheita til edle metall, til dømes karat.

Kjelder 
Probervekt. (2009, 14. februar). I Store norske leksikon. Henta 16. november 2013 frå http://snl.no/probervekt.

Måleinstrument
Prototyp

Ein prototyp eller prototype er ein opphavleg modell eller urtype, altså det første eksemplaret av ein maskin eller instrument som blir brukt som modell for seinare eksemplar. Det vert òg nytta om ein målenormal som andre normalar blir justert etter. Nemningane meter- og kilogramprototyp stammar frå fransk, og blir no kalla på norsk meter- og kilogramnormal.

Kjelder 
Prototyp. (2009, 14. februar). I Store norske leksikon. Henta 16. november 2013 frå http://snl.no/prototyp.

Industridesign
Produksjon
Pud

Pud er ei gammal russisk måleining for masse. Han er lik 40 funt som er 16,38 kg.

Kjelder 

Måleiningar for masse
Vitskap og teknologi i Russland
Gamle måleiningar
Russiske ord og uttrykk
Puncheon

Puncheon er ei engelsk nemning på ei stor øl- eller vintønne, vanlegvis med volum 70 gallon (84 wine gallons) eller 318,2 liter. Han vert òg nytta som måleining for volum med denne storleiken.

Kjelder 
Puncheon. (2009, 14. februar). I Store norske leksikon. Henta 16. november 2013 frå http://snl.no/puncheon.

Måleiningar for volum
Ilåt
Phon

Phon eller fon er ei måleining for hørenivå, det vil sei vurderinga til ein normalhøyrande person av kor sterk ein lyd er. Ved frekvensen 1000 Hz er fonskalaen identisk med desibelskalaen. Ein tone med ein annan frekvens har intensiteten n fonar når eit normalt øyre oppfattar tonen akkurat like sterkt som ein 1000 Hz tone med n desibel styrke. Høreterskelen er frekvensavhengig i samsvar med fon-kurvane, som òg blir kalla likelydskurvar.

Kjelder
 Phon. (2012, 15. august). I Store norske leksikon. Henta 16. november 2013 frå http://snl.no/phon.

Måleiningar for lyd
Høyrsel
Eininga rute

Rute er ei eldre tysk måleining for lengd. Lengda varierte frå 10 til 20 fus (fot) i dei ulike statane. I Preussen var han lik 12 Fus eller 3,766 m.

Kjelder 
Rute. (2009, 14. februar). I Store norske leksikon. Henta 16. november 2013 frå http://snl.no/Rute.

Rute
Rute
Benk

Benk er eit langt møbel eller anna innretning med plass for fleire til å sitta på, og som i nokre høve også kan brukast til liggeplass. Benkar kan ha ryggstø og armlene eller ikkje. Dei er hovudsakleg av hardt materiale, men kan vera delvis polstra der ein sit og eventuelt støtter seg.

Omgrepet «benk» vert også nytta om ulike høge arbeidsbord eller maskinar som i utgangspunktet har likna på benkar, som kjøkenbenk, høvelbenk eller dreiebenk.

Historie

I mellomalderen var ein smal, veggfast benk det vanlegaste sittemøbelet i Noreg. 
Langbenk eller langpall stod langs langveggane i stovene med høgsetet i midten. 
Ein lang, flyttbar benk som kunne plasserast framfor bordet, forsete eller langkrakk, er også nemnd i norrøne sagaer, og er kjend fram til nyare tider.
På loft kunne ein ha faste sitjeplassar festa framfor sengene. Moldbenken eller pallen i opphaldsrom kunne også hindra trekk frå sprekka mellom golv og vegg ved at ein fylte han med mold. Brugdebenken som er kjend frå Setesdal var ein benk med ryggstø som hadde sin faste plass ved årestaden. 

Vendebenk er ein type benk med ryggstø som kan vippast opp på kvar side, slik at ryggstøet, og dermed dei sitjande, kan venda begge vegar. Briks er ein sovebenk av tre.
Slagbenk er eit kombinasjonsmøbel der ein sitjebenk kan slåast opp og brukast til seng. Denne er kjend frå 1500-talet i Skandinavia.

Bruk

Benkerader har vore vanlege i kyrkjer og ein del underhaldning-, serverings-, undervisningsrom og auditorium over heile verda. Mange stader har ein bytta ut desse med stolrader eller flyttbare stolar. 
Ein kan likevel nytta uttrykk som å «sitte på første benk» eller på «bakarste benk» i samband med slike stader. Ein benk som framleis har ei viktig tyding er reservebenken, der reservespelarar for eit lag kan sitja under ein kamp. Ein kan også ofte finna benkar i galleri og museum. 

Mange benkar er plasserte utomhus, som i parkar, på plassar og langs gater. Dette gjer at brukarar av benkar til dømes kan nyta omgjevnadane, snakka, eta eller kvila.

Ein benk som vitne til «så mange ting» er sentral i songen «En grønnmalt benk» av Otto Nielsen.

Sjå og
Bank
Benking i geologi
Benkpress

Kjelder

Benk: sittemøbel (14. februar 2009), Store norske leksikon. Henta 16. november 2013.
Langbenk (14. februar 2009), Store norske leksikon. Henta 16. november 2013.
Slagbenk (14. februar 2009), Store norske leksikon. Henta 16. november 2013.

Sittemøblar
Sete
Utemøblar